**Põhjapoolse ja Lõunapoolse katastriüksuste päikeseelektrijaama (DP351) detailplaneeringu koostamise lähteseiskohad**

1. Ehitusõigus

|  |  |  |
| --- | --- | --- |
| 1.1 | Krundi kasutamise sihtotstarve | Tootmismaa (TT) (Tuleb arvestada, et see ei anna õigust hiljem püstitada tootmishoonet) |
| 1.2 | Hoonete suurim lubatud arv krundil | Päikesepaneelide tootmiseks vajalike hooneid võib rajada nt alajaam. Ehitusõiguse määramine päikesepaneelidele ei anna õigustatud ootust hilisemalt tootmishoone püstitamiseks.  |
| 1.3 | Eesmärk | Detailplaneeringu eesmärk on planeeritava ala maakasutuse juhtotstarbe muutmine ja ehitusõiguse määramine päikeseelektrijaama ehitamiseks. |
| 1.3 | Hoonete suurim lubatud ehitisealune pind krundil | - |
| 1.4 | Hoonete lubatud maksimaalne kõrgus krundil | - |
| 1.5 | Hoonete suurim lubatud sügavus krundil | - |

1. Muud nõuded

|  |  |  |
| --- | --- | --- |
| 2.1 | Detailplaneeringu ülesanded | Detailplaneeringuga tuleb lahendada planeerimisseaduse § 126 lg 1 p-des 1 kuni 9, 11, 12, 13, 17 ja 22 sätestatud ülesanded |
| 2.2 | Lähtematerjalid | •Pärsti Vallavolikogu 19.04.2006 määruse nr 13 „Üldplaneeringu kehtestamine“ kehtestatud Pärsti üldplaneering.•Riigihalduse ministri 06.04.2018 käskkirjaga nr 1.1-4/75 kehtestatud Viljandi maakonnaplaneering 2030+.•Viljandi Vallavolikogu 30.12.2020 otsusega nr 1-3/319 „Viljandi valla üldplaneeringu vastuvõtmine, keskkonnamõju strateegilise hindamise aruande nõuetele vastavaks tunnistamine ning üldplaneeringu avalikule väljapanekule suunamine“ vastuvõetud Viljandi Valla üldplaneering.• Viljandi Vallavolikogu 27.03.2025 otsusega nr 287 „Kiini päikeseelektrijaama detailplaneeringu kehtestamine“ on kehtestatud Kiini külas Kiini päikeseelektrijaama detailplaneering ja Viljandi Vallavolikogu 29.09.2022 otsusega nr 90 „Saatrepõllu päikeseelektrijaama detailplaneeringu kehtestamine“ on kehtestatud Kiini külas Saatrepõllu päikeseelektrijaama detailplaneering. Eeltoodut arvestades hinnata planeeringu elluviimisega kaasnevat koosmõju. Vajadusel tuleb käesolevas detailplaneeringus määrata negatiivsete mõjude leevendamise meetmed. |
| 2.3 | Planeeringuala kruntideks jaotamine | Krundijaotus määrata detailplaneeringuga. |
| 2.4 | Uuringute vajadus | •Detailplaneeringu koostamise aluskaardiks on olemasolevat situatsiooni tõeselt kajastav digitaalselt mõõdistatud geodeetiline alusplaan täpsusastmega M 1:500. Planeeringuala topo-geodeetiline uuring peab vastama majandus- ja taristuministri 14.04.2016 määrusega nr 34 „Topo-geodeetilisele uuringule ja teostusmõõdistamisele esitatavad nõuded“ kehtestatud nõuetele. Geodeetiline alusplaan peab katma detailplaneeringuala ning vajadusel ka lähiala. Detailplaneeringu aluseks olev geodeetiline alusplaan peab olema mõõdistatud piisavas ulatuses, mis võimaldab hinnata planeeringulahenduse sobivust sh kavandatud sademevete ärajuhtimise süsteemi jms.•Detailplaneeringu koostamisel tuleb hinnata ning seletuskirjas kajastada selle elluviimisega kaasnevaid asjakohaseid majanduslikke, kultuurilisi, sotsiaalseid ja looduskeskkonnale avalduvaid mõjusid, sh seada keskkonnatingimusi tagavad nõuded. Kui menetluse käigus selgub, et planeeringulahenduse väljatöötamiseks ja mõjude hindamiseks on vajalik teha täiendavaid uuringuid, analüüse vms, siis tuleb need teha. |
| 2.5 | Nõuded vormistamisele | •Detailplaneering koosneb seletuskirjast ja joonistest. Planeering vormistatakse ja ehitatakse üles vastavalt Riigihalduse ministri 17.10.2019 määrusele nr 50 „Planeeringu vormistamisele ja ülesehitusele esitatavad nõuded“•Detailplaneeringu joonised koostada mõõtkavas M 1:500. Joonisele märgitakse planeeringu nimetus, joonise nimetus, mõõtkava, koostamise kuupäev, planeeringu koostamise korraldaja ja planeeringu koostaja. Kokkuleppel Viljandi vallavalitsusega on lubatud jooniste mõõtkava muuta. Teega külgnevatel aladel hoonestusala kaugus vähemalt 10 meetrit tee servast. |
| 2.6 | Hoonestusalad | Detailplaneeringuga määrata hoonestusala, piiritledes krundi osa, kuhu võib püstitada ehitusõigusega lubatud hooneid ja rajatisi. Kõik ehitised peavad mahtuma hoonestusala sisse, kuna detailplaneeringu alas sees on võimalik määrata vajalike ehitiste ja rajatiste ehitusõigust. Detailplaneeringus seada tingimused ehitusloa/ehitusteatise kohustuseta ehitiste püstitamiseks. |
| 2.7 | Tehniline taristu | Uute kavandatavate tehnovõrkude liitumise korral või olemasolevate tehnovõrkude liitumiskohtade muutmisel tuleb detailplaneeringu koostamiseks taotleda võrgu valdaja tehnilised tingimused. Väljastatavad tehnilised tingimused tuleb esitada detailplaneeringu lisade hulgas. |
| 2.8 | Liikluskorraldus | Määrata detailplaneeringuga. Kui detailplaneeringuga kavandatakse planeeringualale avalikuks kasutamiseks ette nähtud tee ja sellega seotud rajatised, siis planeeringu elluviimise tingimuseks on nende väljaehitamine arendaja kulul. |
| 2.9 | Haljastus ja heakord | Määrata detailplaneeringuga. |
| 2.10 | Krundi piirded | Piirdeaedade/hekkide vajadus ja tingimused näha ette detailplaneeringuga. |
| 2.11  | Detailplaneeringu eelnõu/eskiisi koostamise vajadus | Detailplaneeringu eelnõu (eskiisi) koostamine on kohustuslik. Samuti servituudi seadmise vajadus kui on seda vaja seada. Eelnõu põhjal hindab vallavalitsus täiendavalt isikute kaasamise vajadust. Eskiis tuleb esitada vähemalt ühes eksemplaris paberkandjal omavalitsusele. |
| 2.12 | 3D lahendus | Detailplaneeringu eelnõu lisana tuleb koostada vähemalt üks 3D joonis. |
| 2.13 | Detailplaneeringu esitamine kooskõlastamises ja vastuvõtmise otsuse tegemiseks | Vastuvõtmiseks ja avaliku väljapaneku korraldamiseks esitatakse planeeringu seletuskiri ja nõutud joonised paberkandjal ning elektrooniliselt koos tehnovõrkude valdajate arvamusega ning muu planeeringu koostamise dokumentatsiooniga.  |
| 2.14 | Detailplaneeringu vormistus enne kehtestamist | Kehtestamiseks esitatakse planeering elektrooniliselt (joonised dwg/dgn/shp ja pdf formaadis, seletuskiri doc ja pdf formaadis, faili nimed sisuga kooskõlas) ning paberkandjal vähemalt ühes eksemplaris. Eraldi köitena/kaustana lisamaterjal, mille koosseisus peavad olema detailplaneeringu menetlusdokumendid: kirjad, koosolekute protokollid, kuulutused, kohaliku omavalitsuse poolt väljastatud aktid, koostatud uuringud/hinnangud, väljastatud tehnilised tingimused, kooskõlastused, esitatud arvamused, illustreeriv materjal jms. Lisade kausta komplekteerimisel peavad faili nimed vastama sisukorrale. Samuti tuleb esitada vastavalt PLANK süsteemi juhendile vormistatud kujul detailplaneeringu kaust. |

3 Ajakava. Kaasamine ja koostöö

|  |  |  |
| --- | --- | --- |
| 3.1 | Detailplaneeringu koostamise eeldatav ajakava | Detailplaneering peab olema esitatud vastuvõtmiseks hiljemalt kahe aasta jooksul alates algatamisest.Detailplaneering koostatakse eeldatavalt 2024-2026 aastate jooksul. |
| 3.2 | Koostöö valitsusasutustega | Detailplaneering koostatakse koostöös järgmiste asutustega:\* Maa- ja Ruumiamet (eelnevalt PTA);\* Transpordiamet;\* Keskkonnaamet;\* Päästeamet.Täiendavalt kaasatakse ametkondi, kui detailplaneeringu sisust nähtuvalt tekib selleks vajadus. |
| 3.3 | Kaasatavad isikud | Planeeringu koostamisse kaasatakse:\* Töö sisust nähtuvalt tehnovõrkude omanikud, kelle taristuga liitumisühendust kavandatakse või muudetakse;\* 89901:001:0550 (Õisu metskond 1) omanik;\* 62902:002:0112 (Kiinimetsa) omanik;\* 89901:001:0327 (Kiininurme) omanik;\* 62902:002:0340 (Jaanisalu) omanik;\* 62902:002:0220 (Uue-Kiini) omanik;\* 62902:002:0361 (Songa) omanik;\* Elektrilevi OÜ;\* Maa- ja Ruumiamet (eelnevalt Regionaal- ja Põllumajandusministeerium);\* Teised isikud planeerimisseaduse § 127 lõigetes 2 ja 3 sätestatud alustel, kes selleks soovi avaldavad või kelle huve võib planeering puudutada, kui see selgub planeeringu koostamise käigus. |